ปิดตำนาน! รถเมล์ 8 ไม่ได้ไปต่อ “แผนปฏิรูปรถโดยสารประจำทาง” ขสมก.
ผู้ประกอบการรถเมล์สาย 8 เตรียมยื่นศาลปกครองคัดค้าน “แผนปฏิรูปรถโดยสารประจำทาง” หลังไม่ได้รับสัมปทานเดินรถต่อ พร้อมยอมรับทุกข์ใจมาก และเตรียมแยกชิ้นส่วนรถขายเพราะหมดอาชีพ
ผู้ประกอบการรถเมล์สาย 8 เตรียมยื่นศาลปกครองคัดค้าน “แผนปฏิรูปรถโดยสารประจำทาง” หลังไม่ได้รับสัมปทานเดินรถต่อ พร้อมยอมรับทุกข์ใจมาก และเตรียมแยกชิ้นส่วนรถขายเพราะหมดอาชีพ
13 ก.ค. 2565

ผู้สื่อข่าวรายงานว่า หลังจากที่กรมการขนส่งทางบก กระทรวงคมนาคม และองค์การขนส่งมวลชนแห่งประเทศไทย หรือ ขสมก. เดินหน้าแผนปฏิรูปรถโดยสารประจำทาง ซึ่งมีรายงานว่า รถเมล์สาย 8 แฮปปี้แลนด์-สะพานพุทธ ไม่ได้รับเลือกให้ได้สัมปทานการเดินรถของกรมการขนส่งทางบก เนื่องจากไม่ผ่านคุณสมบัติ ทำให้ต้องเตรียมหยุดเดินรถในเร็วๆ นี้
ล่าสุด นางสาวฑิราภรณ์ เมธิสริยพงศ์ ผู้จัดการฝ่ายเดินรถ บริษัทไทยบัสขนส่ง จำกัด 1 ใน 3 ผู้ให้บริการรถร่วมสาย 8 ยอมรับว่า ทุกข์ใจมาก เพราะอยู่ในวงการมานานหลายสิบปี และลงทุนไปจำนวนมาก แต่ในช่วงโควิด-19 ได้ผลตอบแทนน้อย ซึ่งที่ผ่านมาได้พยายามประคับประคองการเดินรถ แต่ก็ขาดทุนไป 20 – 30 ล้านบาท และยังถูกตัดสิทธิได้รับสัมปทาน จากนี้ไปคงหมดอาชีพ ทำได้เพียงแค่ประกาศขายรถ และตัดชิ้นส่วนขาย ซึ่งรถแต่ละคันซื้อมา 1 – 2 ล้านบาท ขายชิ้นส่วนได้เงินกลับคืนคันละ 50,000 – 60,000 บาท ส่วนพนักงานหลายคนได้ขอลาออกไปแล้ว
ทั้งนี้ ทางกลุ่มผู้ประกอบการจะเดินทางไปยื่นคำร้องต่อศาลปกครอง เพื่อขอให้เพิกถอนการปฏิรูปรถโดยสารประจำทางทั้งหมด